Naslednji graf ponazarja splošno gibanje bruto obveznosti in plačil od leta 1999 do leta 2021 ter napovedi za obdobje 2022–2023 (skupni zneski za Komisijo in EIB).

V skladu s členom 19(4) finančne uredbe za 11. ERS so bile ocene obveznosti in plačil posodobljene na podlagi najnovejših napovedi.

Komisija in EIB sta za vse afriške, karibske in pacifiške države (AKP) ter čezmorske države in ozemlja posodobili napovedi za leti 2022 in 2023. Zlasti napovedi plačil so bile pripravljene zato, da bi lahko pogodbenice Evropskega razvojnega sklada čim natančneje ocenile zneske, ki jih morajo rezervirati v svojih nacionalnih proračunih, hkrati pa bi se zagotovila zadostna razpoložljiva finančna sredstva za ERS, da bi se izognili likvidnostnim težavam.

Za instrumente, ki jih Evropska investicijska banka upravlja v okviru 9., 10. in 11. ERS (Sklad za spodbujanje naložb in subvencije obrestne mere), članice Evropskega razvojnega sklada prispevke plačujejo neposredno EIB.

V tem dokumentu so prikazani finančno izvrševanje evropskih razvojnih skladov (od 9. do 11.) za leto 2021 in napovedi izvrševanja za leti 2022 in 2023.

V skladu s členom 19(4) Uredbe Sveta (EU) 2018/1877 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS), Komisija v tem dokumentu predstavlja obveznosti, plačila in prispevke, izvedene v letu 2021, in tiste, ki jih je treba izvesti v letih 2022 in 2023, pri čemer upošteva napovedi Evropske investicijske banke (EIB).

Opomba: podatki o izvrševanju evropskih razvojnih skladov do 31. decembra 2021 (obveznosti in plačila) ter napovedi za obdobje 2022–2023.

3.Dejansko finančno stanje v letu 2021 in napovedi za obdobje 2022–2023 (v milijonih EUR)

V naslednji preglednici so prikazani posodobljeni podatki o obveznostih, plačilih in prispevkih na podlagi najnovejših napovedi Komisije.

Dejansko stanje v letu 2021 in napovedi za obdobje 2022–2023(*) 2021 2022 2023 Obveznosti Komisija 0 0 0 EIB 179 0 0 Skupaj 179 0 0 Plačila Komisija 3 435 2 500 1 800 EIB 613 987 858 Skupaj 4 048 3 487 2 658 Prispevki Komisija (11. ERS) 3 700 2 500 1 800 EIB (10. ERS) 70 0 0 EIB (11. ERS) 230 300 300 Skupaj 4 000 2 800 2 100

* Bruto zneski, tj. pred odbitkom zneskov, ki izhajajo iz sprostitev obveznosti, ali izterjav/vrnjenih sredstev. To je v skladu s pristopom, ki se uporablja za splošni proračun EU.

4.Nezavezujoča ocena prispevkov za obdobje 2024–2025 (v milijonih EUR)

Napovedi za obdobje 2024–2025(*) 2024 2025 Prispevki Komisija (11. ERS) 1 500 900 EIB (11. ERS) 300 9 Skupaj 1 800 909

*Člen 19(2) finančne uredbe za 11. ERS (Uredba (EU) 2018/1877): okvirna, nezavezujoča napoved pričakovanih letnih zneskov prispevkov, ki temelji na statističnem pristopu.

5. Finančno izvrševanje za leto 2021 ter napovedi za leti 2022 in 2023

Leto 2021 je bilo prvo leto brez novih obveznosti, saj se je samoderogacijska klavzula 11. ERS iztekla 31. decembra 2020. Na splošno je Komisiji in EIB uspelo prevzeti obveznosti za več kot 99,8 % vseh sredstev 11. ERS.

Plačila ERS v letu 2021 so znašala 4 048 milijonov EUR, kar pomeni stopnjo izvrševanja v višini 92,53 % v primerjavi z letnim ciljem v višini 4 375 milijonov EUR, ki je bil Svetu sporočen junija 2021. Kar zadeva delež Komisije v plačilih ERS za leto 2021 (3 435 milijonov EUR), 50 % delegacij v podsaharski Afriki zaradi dolgotrajnih razmer v zvezi s COVID-19 ni doseglo svojega cilja glede plačil. Poleg tega so politične krize v nekaterih državah močno vplivale na dejavnosti in preprečile ali zmanjšale številna plačila proračunske podpore (Etiopija, Gvineja in Mali). Omejitve zaradi COVID-19 so vplivale tudi na izvajanje v Pacifiku in na Karibih. Poleg tega so imeli na Fidžiju in na Haitiju negativni stranski učinki, ki izhajajo iz poslabšanja gospodarskih, socialnih in političnih razmer, uničujoče posledice za infrastrukturne projekte.

Leto 2021 je zaznamoval finančni in operativni zaključek 8. ERS (skupni odhodki so znašali 10 374 milijonov EUR). Podrobne finančne in operativne informacije o operacijah 8. ERS so predstavljene v zaključnem računu ERS za leto 2021. V zvezi s sredstvi iz 8. in 9. ERS, za katera obveznosti niso bile prevzete ali ki so bila sproščena, so bila „državam članicam EU-15“ že zagotovljena štiri vračila v skupnem znesku 1 869 milijonov EUR (vključno z 43 milijoni EUR januarja 2022). Vsa preostala sredstva v rezervi 8. in 9. ERS se bodo načeloma še naprej vračala enkrat letno, dokler ne bodo sredstva, za katera obveznosti niso bile prevzete ali ki so bila sproščena, v celoti povrnjena.

V prilogah 1, 2 in 3 so prikazana dejanska stanja za leto 2021 in napovedi plačil za obdobje 2022–2023. Finančno stanje za vsako leto je primerjano s predhodno sporočenimi napovedmi.

V prilogah 4 in 5 so prikazani prispevki za leti 2022 in 2023 glede na posamezni obrok in državo članico oziroma Združeno kraljestvo.

V Prilogi 6 so prikazani letni prispevki za obdobje 2022–2025 glede na državo članico in za Združeno kraljestvo.